MMArena

Η MMArena είναι ποδοσφαιρικό γήπεδο, το οποίο βρίσκεται στο Λε Μαν της Γαλλίας. Χτισμένο στα νότια της πόλης, στη συνοικία Ανταρές, αποτελεί μία από τις βασικότερες αθλητικές εγκαταστάσεις στο Μαν. Το MMArena, από τα εγκαίνιά του το 2011, χρησιμοποιείται από την ποδοσφαιρική ομάδα της πόλης, Λε Μαν ΟΚ.

Το γήπεδο κατασκευάστηκε στα πλαίσια παραχώρησης προς τη Le Mans Stadium, θυγατρική της Vinci Concession, για μια χρονική διάρκεια 35 ετών. Πρόκειται για το πρώτο συμβόλαιο naming στη Γαλλία, με το οποίο η ασφαλιστική εταιρία της περιοχής της Σαρτ MMA θα πληρώνει την ομάδα με ένα εκατομμύριο ευρώ ανά έτος επί δέκα έτη.

Με χωρητικότητα 25.064 θέσεων καθημένων, η MMArena αποτελεί το 15ο μεγαλύτερο γήπεδο στη Γαλλία από πλευρά χωρητικότητας. Αποτελεί το δεύτερο μεγαλύτερο γήπεδο της περιοχής μετά το Λα Μποζουάρ της Ναντ και το τρίτο μεγαλύτερο της Δυτικής Γαλλίας μετά το Λα Ρουτ ντε Λοριάν της Ρεν.

Ιστορία 
Από το 2005 και την άνοδο της Λε Μαν ΟΚ στη Λιγκ 1, και ενώ η ομάδα φαινόταν να καθιερώνεται στη Λιγκ 1, το Σταντ Λεόν Μπολέ, τότε έδρα της ομάδας, άρχισε να εμφανίζεται σαν φρένο στην αναβάθμιση της ομάδας από τη Σαρτ. Η κατασκευή ενός νέου γηπέδου άρχισε, τότε, να φαντάζει ως άμεση ανάγκη.

Το μελλοντικό γήπεδο έγινε μία από τις κυριότερες ενασχολήσεις του Δήμου της πόλης. Το όριο της χωρητικότητάς του ορίζεται στις 25 000 θέσεις, έναντι περίπου 18 000 (εκ των οποίων μόλις οι 12.500 καθημένων) που διέθετε η παλιά έδρα του συλλόγου, έχοντας πλέον γίνει πολύ μικρή και πολύ παλιά για μια ομάδα που αγωνίζεται στην ελίτ του γαλλικού ποδοσφαίρου. Προοριζόμενο κυρίως για αγώνες ποδοσφαίρου, μπορεί να επεκταθεί σε χωρητικότητα ως τις 40 000 θέσεις για μεγάλες αναμετρήσεις ράγκμπι, ενώ θα μπορεί να φιλοξενεί συναυλίες ή άλλες καλλιτεχνικές εκδηλώσεις.

Η επιλεγμένη περιοχή για την κατασκευή του, η συνοικία Ανταρές, φιλοξενεί ήδη ένα κλειστό αθλητικό πολυχώρο, την Salle Antarès, ένα ποδηλατοδρόμιο, έναν ιππόδρομο, όπως και τις πίστες αγώνων ταχύτητας 24 ώρες του Λε Μαν και Bugatti. Αυτός ο πυρήνας του αθλητισμού της πόλης του Μαν σε συνεχή ανάπτυξη συνδέεται με το κέντρο της πόλης μέσω του τραμ από τον Νοέμβριο του 2007. Η μακέτα και τα σχέδια κατασκευής του γηπέδου έγιναν από τους Μπρυνό Υέτ (Bruno Huet) και το γραφείο μελετών MaP3.

Το συμβόλαιο παραχώρησης της MMArena ανέρχεται συνολικά σε ένα ποσό της τάξης των 102 εκατομμυρίων ευρώ. Αυτή η επένδυση περιλαμβάνει μια οικονομική υποχρέωση ύψους 39 εκατομμυρίων και την πληρωμή ενός συνολικού ποσού ύψους 11 εκατομμυρίων από την πλευρά του μεγαλομετόχου της εταιρίας που έχει αναλάβει το naming του γηπέδου. Σ' αυτό προστίθεται μια επιχορήγηση των κρατικών φορέων της περιοχής ύψους 49 εκατομμυρίων ευρώ, τα οποία έχουν μοιραστεί ανάμεσα στη Δημοτική Αρχή του Μαν (Ville du Mans) (31,48 εκατομμύρια), την Περιοχή (8,76 εκατομμύρια) και το Γενικό Συμβούλιο της Σαρτ (8,76 εκατομμύρια). Τα υπόλοιπα τρία εκατομμύρια προέρχονται από τη Mutuelles du Mans Assurances (MMA), ως αποτέλεσμα ενός πρωτόγνωρου για τα γαλλικά δεδομένα συμβολαίου naming του γηπέδου το οποίο θα φέρει την ονομασία MMArena.

Τα έργα κατασκευής, τα οποία έλαβαν χώρα υπό την εποπτεία του κατασκευστικού γραφείου ADIM Ouest, θυγατρική της Vinci Construction France, γίνονται αποκλειστικά από εταιρίες του ομίλου Vinci : Heulin, Dodin Campenon Bernard, GTM Bretagne. Τα εγκαίνια του γηπέδου έλαβαν χώρα στις 29 Ιανουαρίου 2011, με την ευκαιρία της αναμέτρησης για τη Λιγκ 2 ανάμεσα στη Λε Μαν ΟΚ και την ΑΚ Αζαξιό (3-0).

Περιγραφή 
Το γήπεδο διαθέτει χωρητικόττητα  θέσεων καθίμενων, ανάμεσά τους περίπου  θέσεις « VIP » και 250 θέσεις σε συνολικά 32 σουίτες που διαθέτει το γήπεδο. Διαθέτει επίσης δύο γιγαντοοθόνες μεγέθους 45 m2 η καθεμία. Το γήπεδο διαθέτει ακόμη 3000 m2 χώρων εστίασης και φιλοξενίας του κοινού, 15 μπαρ εντός και 4 χώρους εστίασης στους εξωτερικούς του χώρους.

Το κάλυμα του γηπέδου μεγέθους 11000 m2 περιλαμβάνει ένα αδιαφανές τμήμα και ένα ημιδιαφανές από πολυανθρακικό υλικό το οποίο αυξάνεται σταδιακά για να γίνει διαφανές στη νότια ζώνη του σταδίου, με την τελευταία να βρίσκεται σε κατεύθυνση προς την πίστα αγώνων ταχύτητας 24h du Mans.

Χρήση

Ποδόσφαιρο

Διεθνείς αγώνες 

Στις 5 Ιουνίου 2012, το γήπεδο φιλοξένησε έναν φιλικό αγώνα με την Εσθονία στα πλαίσια της προετοιμασίας της Γαλλίας ενόψει του Euro 2012, ο οποίος τελείωσε με τη νίκη των Bleus, με 4-0, χάρη στα τέρματα των Φρανκ Ριμπερί, Ζερεμί Μενέζ και δύο τέρματα από τον Καρίμ Μπενζεμά.

Κύπελλο Γαλλίας 
Ως γήπεδο περιφερειακού χαρακτήρα, το στάδιο φιλοξενεί αγώνες διάφορων ομάδων της περιοχής της Σαρτ για το Κύπελλο Γαλλίας.

Γεγονότα 

 Στις 8 Ιουλίου 2011, η MMArena φιλοξένησε την έναρξη της έβδομης étape του Γύρου Γαλλίας του 2011, η οποία ξεκινούσε από το Λε Μαν και κατέληγε στο Σατορού (218 km απόσταση) και στην οποία κέρδισε ο Μαρκ Κάβεντις.

 Στις 5 Ιουνίου 2012, η MMArena φιλοξένησε την Εθνική Γαλλίας για τον τελευταίο της αγώνα για την προετοιμασία της ενόψει του Euro 2012 απέναντι στην Εσθονία.

 Στις 24 Μαρτίου 2012, η MMArena φιλοξένησε δύο ομάδες του TOP 14 (Ράγκμπι) για την αναμέτρηση : Stade Français Paris / SU Agen.

Στις 13 Ιουλίου 2012, η MMArena θα φιλοξενούσε συναυλία του Johnny Hallyday. Τελικά όμως, ακυρώθηκε λόγω βροχής.

Εγκαίνια 
Τα εγκαίνια του γηπέδου έγιναν στις 29 Ιανουαρίου 2011, στη διάρκεια της αναμέτρησης ανάμεσα στην ομάδα της πόλης και την ΑΚ Αζαξιό, στα πλαίσια της 21ης αγωνιστικής της Λιγκ 2, παρουσία του Πρωθυπουργού της Γαλλίας Φρανσουά Φιγιόν και 25.064 θεατών. Προ της έναρξης του αγώνα, ο οποίος διεξήχθη με sold-out, προηγήθηκαν εορταστικές εκδηλώσεις. Πρώτος σκόρερ στην ιστορία του γηπέδου ήταν ο Λουντοβίκ Μπαάλ, αριστερός αμυντικός προερχόμενος από τις ακαδημίες του συλλόγου της Λε Μαν. Η Λε Μαν κέρδισε τον αγώνα με σκορ 3-0. Τα εγκαίνια του νέου γηπέδου ολοκληρώθηκαν από μια σειρά πυροτεχνημάτων.

Έκθεση Φωτογραφιών

Παραπομπές

Εξωτερικοί σύνδεσμοι 

Επίσημη Ιστοσελίδα
Εικόνα του Σταδίου

Στάδια ποδοσφαίρου στη Γαλλία
Λε Μαν ΦΚ